Doložka finančných, ekonomických, environmentálnych vplyvov
 a vplyvov na zamestnanosť

a) Schválenie predkladaného materiálu predpokladá nároky na verejné financie.

1. V roku 2002 sa nepredpokladajú výdavky zo štátneho rozpočtu. V roku 2003 sa predpokladajú výdavky na komplexnú opravu strechy a krovu vrátane nevyhnutnej projektovej dokumentácie vo výške 27 000 000 Sk. Od roku 2004 sa predpokladá čerpanie kapitálového transferu v rámci navrhovaného projektu financovania z kapitoly rezortu kultúry vo výške 22 000 000  Sk v roku 2004 a 313 000 000  Sk v roku 2005 a 2006.
Výrazný vplyv na počet zamestnancov rozpočtových organizácií a príspevkových organizácií sa  nepredpokladá. 

2.  Materiál nebude mať finančné dôsledky na rozpočet štátnych fondov. 
3.  Materiál nebude mať finančné dôsledky na rozpočty obcí a vyšších územných celkov.
4. Materiál nebude mať finančné dôsledky na rozpočty Sociálnej poisťovne, zdravotných poistení a Národného úradu práce.
5. Materiál nebude mať finančné dôsledky na rozpočet Fondu národného majetku Slovenskej republiky a Slovenského pozemkového fondu. 

b) Schválenie predkladaného materiálu nebude mať priamy finančný dopad na obyvateľov. Realizácia zámerov rekonštrukcie Reduty v Bratislave  perspektívne umožní skvalitnenie a rozšírenie kultúrnych služieb pre obyvateľov, čo bude mať kladný vplyv na zlepšovanie kvality života.
Realizácia tovarov, prác a služieb v objeme 712 000 000 Sk predpokladá kladný vplyv na   hospodárenie podnikateľskej sféry a tvorbu pracovných miest.

c) Schválenie predkladaného materiálu nebude mať výrazný vplyv na  životné prostredie. Predpokladá sa iba dopad na životné a pracovné prostredie v bezprostrednej blízkosti rekonštruovaného objektu v rámci bežnej stavebnej činnosti počas rekonštrukčných prác. 

d) Schválenie  predkladaného materiálu predpokladá pozitívny vplyv na zamestnanosť. Dodávateľ stavebných prác vytvorí odhadom v priamych činnostiach 100 – 120 pracovných miest na rok, na 1 pracovníka v stavebníctve sa viažu cca 3 pracovné miesta v ostatných odvetviach. 
Objem prác,  finančná a časová náročnosť si bude vyžadovať niekoľkoročnú odbornú prácu umeleckých remeselníkov a reštaurátorov (predpoklad 10-40 osôb v priebehu jednotlivých rokov). Okrem toho v priebehu týchto prác a po ich ukončení z dôvodu priebežnej kontroly ochrany a opravy historickej pamiatky si vyžiada vytvorenie 1 až 5 pracovných miest.